Document ID: 31999R2548

ΚΑΝΟΝΙΣΜΟΣ (ΕΚ) αριθ. 2548/1999 ΤΗΣ ΕΠΙΤΡΟΠΗΣ
της 2ας Δεκεμβρίου 1999
σχετικά με τη 19η τροποποίηση του κανονισμού (ΕΟΚ) αριθ. 3800/81 για τη θέσπιση κατάταξης των ποικιλιών αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1677/1999(2), και ιδίως το άρθρο 13 παράγραφος 5,
Εκτιμώντας τα ακόλουθα:
(1) η κατάταξη των ποικιλιών αμπέλου που επιτρέπεται να καλλιεργούνται στην Κοινότητα θεσπίζεται με τον κανονισμό (ΕΟΚ) αριθ. 3800/81 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1231/98(4), σύμφωνα με τον κανονισμό (ΕΟΚ) αριθ. 2389/89 του Συμβουλίου, της 24ης Ιουλίου 1989, όσον αφορά τους γενικούς κανόνες σχετικά με την κατάταξη των ποικιλιών της αμπέλου(5), όπως τροποποιήθηκε τελευταία από τον κανονισμό (ΕΚ) αριθ. 2088/97(6)·
(2) πρέπει να συμπληρωθεί η κατάταξη των ποικιλιών αμπέλου για την παραγωγή οινοποιήσιμων και επιτραπέζιων σταφυλιών με την προσθήκη, μεταξύ των επιτρεπόμενων και συνιστώμενων ποικιλιών για ορισμένες διοικητικές μονάδες της Γερμανίας, της Γαλλίας, της Ελλάδας, της Ιταλίας και της Ισπανίας, ορισμένων ποικιλιών που έχουν εγγραφεί από πενταετίας τουλάχιστον στην κατάταξη, για άμεσα γειτονική διοικητική μονάδα και οι οποίες πληρούν κατά συνέπεια τον όρο που προβλέπεται στο άρθρο 11 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 2389/89·
(3) η καλλιεργητική συμπεριφορά ορισμένων ποικιλιών αμπέλου για την παραγωγή οινοποιήσιμων σταφυλιών αναγνωρίστηκε ως ικανοποιητική μετά από εξέταση σύμφωνα με τον κανονισμό (ΕΟΚ) αριθ. 2314/72 της Επιτροπής, της 30ής Οκτωβρίου 1972, περί ορισμένων διατάξεων σχετικά με την εξέταση της καλλιεργητικής συμπεριφοράς ποικιλιών αμπέλου(7), όπως τροποποιήθηκε τελευταία από τον κανονισμό (ΕΟΚ) αριθ. 2462/93(8), για ορισμένες γερμανικές, ελληνικές και ιταλικές διοικητικές μονάδες. Για τις ίδιες αυτές διοικητικές μονάδες πρέπει να ταξινομηθούν οι ποικιλίες αμπέλου που επιτρέπονται προσωρινά σύμφωνα με το άρθρο 11 παράγραφος 1 στοιχείο β) του κανονισμού (ΕΟΚ) αριθ. 2389/89·
(4) η κτηθείσα πείρα δείχνει ότι οι οίνοι που προέρχονται από ορισμένες ποικιλίες αμπέλου για την παραγωγή οινοποιήσιμων σταφυλιών που περιλαμβάνοναι από πενταετίας τουλάχιστον στην κατηγορία των προσωρινά επιτρεπόμενων ποικιλιών για τις γερμανικές, ιταλικές και γαλλικές διοικητικές μονάδες μπορούν να θεωρηθούν κανονικά καλής ποιότητας· ως εκ τούτου, ενδείκνυται να καταταγούν αυτές οι ποικιλίες μεταξύ των συνιστωμένων ποικιλιών, για τις ίδιες διοικητικές μονάδες, σύμφωνα με τις διατάξεις του άρθρου 11 παράγραφος 2 στοιχείο α) του κανονισμού (ΕΟΚ) αριθ. 2389/89·
(5) η καλλιεργητική συμπεριφορά ορισμένων ποικιλιών αμπέλου για την παραγωγή οινοποιήσιμων σταφυλιών που περιλαμβάνονται από πενταετίας τουλάχιστον στην κατηγορία των προσωρινά επιτρεπόμενων ποικιλιών για τις διοικητικές μονάδες της Γερμανίας, της Ιταλίας και της Ισπανίας αναγνωρίστηκε ικανοποιητική· ως εκ τούτου, οι ποικιλίες αυτές πρέπει να καταταγούν οριστικά μεταξύ των επιτρεπόμενων και συνιστωμένων ποικιλιών αμπέλου για τις ίδιες διοικητικές μονάδες, σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 2389/89·
(6) πρέπει να πραγματοποιηθούν διορθώσεις·
(7) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3800/81 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Σεπτεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Δεκεμβρίου 1999.

Labels: 12
3
6